فرانسا پرزیدنتی امانوئل ماکرون، اسکی قوروماسی و اؤزل قلم دیرکتور معاوینی آلکساندر بنال ین 1 می گؤستری‌لری زامانی نوماییشچی‌لری دؤودوغو حادیثه ایله باغلی ایلک دفعه قونوشاراق، حادیثه نین یگانه سببکاری‌نین اؤزونون اولدوغونو دئدی.
فرانسیز مطبوعاتیندا یئر آلان خبرلره گؤره، ماکرون، باشکند پاریس ده لاتین آمریکاسی ائوینده پارتیسی جمهوریت یوروشو (La Republique En Marche!) حرکتی‌نین میللت وکیللری ایله بیر آرایا گلدیگی و مطبوعاتا باغلی گئچیرن پروقرامدا، بنال ین 1 می گؤستری‌لری زامانی نوماییشچی‌لری دؤودوغو حادیثه‌یه دایر 2 هفته سورن سس سیزلیغینی پوزدو.
اینگیلتره‌ده یایینلانان د گاردیان قزئته سینین آختاردیغینا گؤره، بنال ین حرکتینی خیانت کیمی قیمتلن‌دیرن ماکرون،
سوچلاناجاق اولان منیم. اگر بیری بو حادیثه‌ده علت آختاریرسا، او اینسان ساده‌جه منیم. بنال للایا گوونمیش اولان مندیم" ایفاده‌لرینی ایستیفاده ائتدی.
14  آی اؤل پرزیدنت سئچیلن و اؤلکه‌ده "بنال لاگات" اولا‌راق آنیلان قالماقال سببیله صلاحیت مدتین‌دکی ان جیدی بحرانلا دالاشدیغی ایفاده ائدیلن ماکرون همچینین،
گلیپ منی آلا بیلرلر. فرانسیز خالقینا حساب وئره‌جه‌یم" دئیه دانیشدی.
1  می ده باش وئرن‌لرین چوخ جیدی اولدوغونو دئین ماکرونون بنال ا تحریم تطبیق اولونماسینی اؤزونون تائید ائتدیگینی دئدیگی ده قئید اولونوب.
توپلوم، بنال ین 1 می ده پاریس‌دکی گؤستریلر زامانی پولیس اولا‌راق وظیفه‌لی اولماماسینا باخمایا‌راق گنج نوماییشچی‌لره شیدت ایستیفاده ائتمه سیندن لموند قزئتی‌نین یاییملادیغی گؤرونتولر سایه‌سینده خبردار اولموشدو.
الیزا سارایی حادیثه نی 2 آی عرضینده گیزلتمیشدی.
قالماقالین اوستو آچیلینجا بنال قووولارکن ماکرونون اؤزل قلم مودیری پاتریک استرزودا دا بنال ایله باغلی میللی مجلیسده یارادیلان سوروشدورما کومیسیونونا ایفاده وئرمیشدی.
حادیثه می ین 2-سینده اؤیرندیگی و او زامان ماکرونون اوسترالیا سفرینده اولدوغونو بیل‌دیرن استرزودا، بنال ین 15 گون وظیفه‌سین‌دن اوزاقلاشدیریلماسی و الیزا ساراییندا داها آشاغی روتبه ده وظیفه‌یه گتیریلمه‌سی قرارینی ماکرون‌دان موستقیل اولا‌راق 2 می ده اؤزونون آلدیغینی، بو مسئله‌ده بوتون مسئولیتی اوزرینه گؤتوردوگونو ایفاده ائتمیشدی.
موضوع ایله باغلی 4 آیری سوروشدورما آپاریلیر.
بون‌لاردان ایکی‌سینی پارلامنت کومیسیون‌لاری آپارارکن، پولیس آراشدیرماسی و بیر آدلی سوروشدورما آپاریلیر.
بنال-ا حادیثه‌لرین کامرا گؤرونتولرینی وئردیک‌لری ادعا ائدیلن 3 یوکسک وظیفه‌لی پولیس مامورونا دا موختلیف ایتیهام‌لار یؤنلدیلیب.
عدلی کونترول شرطیله سربست قالان بنال زوراکی‌لیق تطبیق ائتمک، ایجازه‌سیز اولا‌راق پولیس سمبول‌لاری ایستیفاده ائتمک، کامرا گؤرونتولرینی گیزلتمکله گوناهلاندیریر.
فرانسا توپلوموندا، قدیم قوروما بنال ین ماکرونون اؤزل قلم مودیر معاوینی تعیین اولوندوغونا دایر قرارین رسمی قزئتده یایینلادیغی و بو سببله ده اونون اصلینده بو وظیفه‌ده اولمادیغی، ماکرونون یاخین قوروماسی کیمی چالیشدیغی، اؤزونه اؤزل ماشین، اؤزل ائو و سیلاح وئریلدیگی و اؤزل معامله گؤردویو یوروملاری ائدیلیر.
